Diari Oficial de la Generalitat Valenciana


Sumari del DOGV 3390, del 10-12-1998 (1998/10656)

Aprovació definitiva del Projecte de Reparcel·lació de la UE III (SUP/3 Villa Marco).
-------------------------------------------------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10650


Organisme emissor
:   Ajuntament del Campello

Tipus de document
:   Anunci

Aprovació definitiva del Projecte de Reparcel·lació de la UE III (SUP/3 Villa Marco). [1998/X10190]
  
El Plenari de l'Ajuntament, en la sessió del dia 1 d'octubre de 1998, adoptà per unanimitat l'acord següent:
  
«1. Acceptar parcialment les al·legacions presentades per l'Associació Espanyola d'Ensenyaments Bíblics, en concret la necessitat d'indemnitzar les construccions actualment existents, que han de ser enderrocades per efecte del Planejament, per un import de 754.000 pessetes, tot desestimant l'al·legació referida a la valoració del sòl ocupat en considerar correcte el procediment per al seu càlcul, donat que cal deduir al valor de mercat dels terrenys, com a sòl urbà, els costos necessaris per a assolir la classificació esmentada tal com el Projecte de Reparcel·lació realitza.
  
2. Tenir en compte l'al·legació d'Iberdrola, en informar el Projecte d'Urbanització de la Unitat d'Execució III.
  
3. Acceptar les referències del Projecte de Reparcel·lació a l'escrit presentat per la comunitat de regants Sindicat de Regs de l'Horta d'Alacant.
  
4. Aprovar definitivament el Projecte de Reparcel·lació de la Unitat d'Execució III presentat per la mercantil Villa Marco, SA, el 8.6.98 (RGE 7.133), amb les modificacions introduïdes el 13.7.98 (RGE 8.577) i el 30.9.98 (RGE 12.099), tot condicionat al resultat de la tramitació de l'expedient sobre el Programa per al desenvolupament de l'Actuació Integrada de la Unitat d'Execució III. Per la qual cosa, les finques inicials i les finques finals que s'aproven són les que figuren en l'Annex I, que s'incorpora al present acord.
  
5. Acceptar les cessions de terrenys efectuades a aquest ajuntament que consten en el Projecte de Reparcel·lació.
  
6. L'Ajuntament es fa càrrec dels drets dels titulars desconeguts de les finques número VI i número X, per al seu lliurament a qui hi acredite el seu millor dret.
  
7. Aquest acord no inclou les columnes octava, novena i dècima del quadre nº 4 ?Drets dels Propietaris- ni les columnes tercera, quarta i quinta de la taula «Valoració dels drets dels propietaris a indemnitzar per defecte d'aprofitament», del Projecte de Reparcel·lació de la UE III, pels motius dels quals s'ha deixat feta referència en el punt 10 de la part expositiva del present acord.
  
8. Facultar el sr. alcalde-president, tan àmpliament en dret com siga necessari, a l'objecte que intervinga en la formalització de l'acord d'aprovació definitiva de la Reparcel·lació, amb la finalitat de la seua inscripció en el Registre de la Propietat, així com en totes les operacions jurídiques complementàries adients per a l'execució d'aquest acord, incloent-hi les correccions que s'hi escaiga de realitzar.
  
9. Traslladar aquest acord a la Comissió Territorial d'Urbanisme, quan Villa Marco, SA, aporte el Projecte de Reparcel·lació visat pel corresponent Col·legi Oficial, i procedir tot seguit a la seua publicació en el Butlletí Oficial de la Província.
  
10. Notificar el present acord als interessats en l'expedient i als qui hi haguessen comparegut?.
  
Cosa que s'exposa al públic perquè en prengueu coneixement i als efectes oportuns, tot significant que, contra aquesta resolució, pot interposar-se recurs contenciós administratiu en el termini de dos mesos, a comptar des de l'endemà de la publicació d'aquest acord en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana. Sense perjudici que la persona interessada puga exercir-ne, si convé, qualsevol altre que estime procedent.
  
Per a la interposició del recurs esmentat serà requisit imprescindible que, amb caràcter previ, el recurrent en comunique a aquest òrgan la interposició. Tot això de conformitat amb el que preveuen els articles 57.2.f) i 58 de la Llei Reguladora de la Jurisprudència Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.